কুয়াশা-ঢাকা জলদাপাড়ায় ইমনের ভোর! জঙ্গলের মাঝে গৌর-নিতাইয়ের নামগানে মুগ্ধ অনুরাগীরা

ওয়েব ডেস্ক: টলিউডের (Tollywood) অন্যতম জনপ্রিয় গায়িকা ইমন চক্রবর্তী (Imon Chakraborty) এই মুহূর্তে ব্যস্ত ছুটির মেজাজে। নতুন বছরের শুরুতেই তিনি পাড়ি দিয়েছেন উত্তরবঙ্গে (North Bengal)। কনকনে ঠান্ডা আর কুয়াশা-ঘেরা প্রকৃতির মাঝেই সময় কাটাচ্ছেন জাতীয় পুরস্কারপ্রাপ্ত গায়িকা। জলদাপাড়ার জঙ্গল (Jaldapara) থেকে শেয়ার করা ইমনের সাম্প্রতিক একটি ভিডিও ইতিমধ্যেই সোশ্যাল মিডিয়ায় নজর কেড়েছে।

ভিডিওতে দেখা যাচ্ছে, ঘন কুয়াশায় ঢাকা জলদাপাড়ার জঙ্গলে দাঁড়িয়ে ইমন গাইছেন গৌর নিতাইয়ের নামগান। চারপাশে নীরব প্রকৃতি, হালকা শীতের আমেজ আর তারই মধ্যে ইমনের শান্ত, আবেগঘন কণ্ঠ—সব মিলিয়ে এক অপূর্ব মুহূর্ত। ঠান্ডা উপেক্ষা করেই প্রকৃতির কোলে বসে ভক্তিমূলক গান গাইতে দেখা যায় তাঁকে।

আরও পড়ুন: খাতায়-কলমে দাম্পত্যে ইতি জয়জিৎ-শ্রেয়ার

View this post on Instagram

A post shared by Iman Chakraborty (@iman_chakraborty)

এই ভিডিওটি নিজের সোশ্যাল মিডিয়ায় পোস্ট করে ইমন লেখেন, “সুপ্রভাত, সুন্দর জলদাপাড়া। জয় গৌর, জয় নিতাই।” ইমনের এই পোস্ট প্রকাশ্যে আসতেই অনুরাগীদের প্রশংসার বন্যা। অনেকেই মন্তব্যে লিখেছেন, প্রকৃতির মাঝে ইমনের কণ্ঠ আরও বেশি শান্তি দেয়। কেউ কেউ আবার বলেছেন, এই ভিডিও দেখেই যেন মনটা ভরে গেল। গানের পাশাপাশি প্রকৃতির প্রতি ইমনের ভালোবাসাও নতুন করে ধরা পড়েছে এই পোস্টে।

কাজের ব্যস্ততা থেকে কিছুটা বিরতি নিয়ে উত্তরবঙ্গের প্রকৃতির মাঝে সময় কাটানো ইমনের কাছে নতুন নয়। আগেও পাহাড় বা জঙ্গলের ছবি ও ভিডিও শেয়ার করে নিজের অনুভূতি প্রকাশ করতে দেখা গিয়েছে তাঁকে। তবে নতুন বছরের শুরুতে জলদাপাড়ার জঙ্গলে দাঁড়িয়ে নামগান—এই মুহূর্ত অনুরাগীদের কাছে আলাদা মাত্রা পেয়েছে। ছুটির ফাঁকে এমনই শান্ত, আধ্যাত্মিক মুহূর্ত উপভোগ করছেন ইমন চক্রবর্তী, যার রেশ ছড়িয়ে পড়েছে সোশ্যাল মিডিয়াতেও।